ml en en en en en en en en en en en ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml de en en es es en eo tr es en ml ml en en en fa en en en en en en az ml en ml en ml en ml en ml en en en en en en en en en en en en en
ദമ്പതികൾ തീർച്ചയായും അറിഞ്ഞിരിക്കേണ്ട ഹോട്ട്‌ സെക്സ്‌ ടിപ്പുകൾ ഇതാ – Intensive Promoter
സ്റ്റാഫ്‌ നഴ്സിന്റെ സമയോചിതമായ ഇടപെടലിൽ യുവാവിന് ലഭിച്ചത് പുനർജന്മം.
ഒരു മിസ്സ്ഡ് കോൾ നിങ്ങളേയും തേടിയെത്താം വീട്ടമ്മയെ കബളിപ്പിച്ചത്
ആ യുവതിയുടെ മുഖം കണ്ടാൽ അറിയാം ജീവിതത്തിൽ ഇനി കോവളത്തു വരില്ല അത്ര അസഹനീയം
ഏവർകും നല്ല ആത്മവിശ്വാസം ലഭിക്കുന്ന ഒരു എഴുത് ജീവിതത്തിൽ തകർന്നു പോകാതെ ജീവിത വിജയത്തിലേക്ക് പിടിച്ചു കേറാൻ എല്ലാവര്ക്കും സാധിക്കും
കുറച്ചു കൂടെ അവന്മാര് എന്റെ നിക്കർ കൂടെ അടിച്ചോണ്ടു പോയേനെ
മകളുടെ വിവാഹനാളിൽ അഞ്ച് യുവതികൾക്കുകൂടി മംഗല്യ സൗഭാഗ്യമൊരുക്കി പ്രവാസി മലയാളിയായ സാലിം.
നല്ല കാലം എല്ലാം പ്രവാസം പിഴിഞ്ഞു എടുത്തു അസുഖങ്ങളുടെ ഭാരം ചുമലില്‍ ഏറ്റി ഉപ്പ നാട്ടില്‍ എത്തി
എനിക്കിവൾ വേണ്ട എനിക്കിവളെ നോക്കാൻ വയ്യ അവൾ അനാഥയായി.
അല്പവസ്ത്രം കുട്ടികൾക്ക് വാങ്ങിക്കൊടുക്കുന്ന മാതാപിതാക്കളെ വേണം പറയാൻ
13 വയസു മുതൽ ബന്ധപ്പെടാൻ ഉള്ള ശേഷി പെൺകുട്ടികൾ ആർജിച്ചാലും 21 വയസ്സ് വരെ കാത്തിരിക്കണം
ദമ്പതികൾ തീർച്ചയായും അറിഞ്ഞിരിക്കേണ്ട ഹോട്ട്‌ സെക്സ്‌ ടിപ്പുകൾ ഇതാ
Intensive Promo September 26, 2018 Lifestyle Leave a comment 435 Views
സെക്സിനു ഏറ്റവും മികച്ച സമയം ഏതാണെന്ന് പലരും ചോദിക്കാറുണ്ട്. ഈ ചോദ്യത്തിന് ഉത്തരമായി സെക്സോളജിസ്റ്റുകള്‍ കൂടുതല്‍ പേരും പറയുന്നത് അതിരാവിലെയുള്ള സമയമാണ്. ശരീരത്തിലെ ഹോര്‍മോണ്‍ ഉത്പ്പാദനം ഭംഗിയായി നടക്കുന്നത് ഈ നേരത്താണെന്ന് ഇതിനു കാരണമായി ചൂണ്ടിക്കാണിക്കപ്പെടുന്നത്.
പുരുഷന്മാരില്‍ ടെസ്റ്റോസ്റ്റിറോണിന്റെ അളവു കൂടുതല്‍ കാണപ്പെടുന്നത് അതിരാവിലെയുള്ള നേരത്താണെങ്കിലും അവനില്‍ ആരോഗ്യമുള്ള ബീജങ്ങള്‍ കാണപ്പെടുന്നത് ഉച്ചനേരത്താണെന്ന് ഒരു വിഭാഗം സെക്സോളജിസ്റ്റുകള്‍ വാദിക്കുന്നു. മറ്റൊരു വിഭാഗം പേര്‍ പറയുന്നതു രാത്രി 11നു ശേഷമുള്ള സമയം തന്നെയാണ് സെക്സിന് ഏറ്റവും അനുയോജ്യം എന്നാണ്. എന്തായാലും പങ്കാളികള്‍ ഇരുവര്‍ക്കും ചേര്‍ന്ന് ഏറ്റവും ഉണര്‍വുള്ളതും സൌകര്യപ്രദവുമായ സമയം തിരഞ്ഞെടുത്താല്‍ അതുതന്നെയാണു സെക്സിനു പറ്റിയ സമയം.
ഇരു പങ്കാളികള്‍ക്കും പൂര്‍ണതൃപ്തി വരും വരെയുള്ള ലൈംഗികബന്ധത്തിന് എത്ര സമയമെടുക്കുന്നു. അത്രയും സമയമാണ് സെക്സ് ദൈര്‍ഘ്യമായി കണക്കാക്കപ്പെടുന്നത്. എത്ര സമയം നീണ്ടു നിന്നു എന്നതിലല്ല, എത്രത്തോളം ആസ്വാദ്യകരമായി എന്നതാണു ചിന്തിക്കേണ്ടത്. രതിമൂര്‍ച്ഛ എത്ര നേരം, സംഭോഗം എത്ര നേരം തുടങ്ങിയവയ്ക്കു കൃത്യമായ ഉത്തരം ലഭ്യമല്ല. കാരണം, ഇതു വ്യക്തിഗതം തന്നെയാണ്.
ലേഡീസ് ഫസ്റ്റ് എന്നുള്ള ചൊല്ലില്‍ പതിരില്ല. ലൈംഗികതയിലെ മൂന്ന് നിയമങ്ങള്‍ നിര്‍മിച്ചിരിക്കുന്നതു തന്നെ ഈ ചൊല്ലിനെ അടിസ്ഥാനപ്പെടുത്തിയാണ്.
പുരുഷന്‍ രതിമൂര്‍ച്ഛ നേടിയെടുക്കുന്നതിനു മുമ്പു തന്നെ സ്ത്രീയെ രതിമൂര്‍ച്ഛയിലേക്കെത്താന്‍ സഹായിക്കുകയാണു ചെയ്യേണ്ടത്. ഇതിനായുള്ള മാര്‍ഗങ്ങള്‍ വേണം പുരുഷന്‍ തേടേണ്ടത്. 49 ശതമാനം സ്ത്രീകള്‍ മാത്രമേ ലിംഗയോനീസംഭോഗത്തിലൂടെ രതിമൂര്‍ച്ഛയിലെത്താറുള്ളൂ. ബാക്കി ഭൂരിപക്ഷം പേരും മറ്റു പല മാര്‍ഗങ്ങളിലൂടെയാണു തൃപ്തി നേടുന്നത്. രതിമൂര്‍ച്ഛയ്ക്കു ശേഷം പുരുഷന്‍ ക്ഷീണിതനാകുന്നതു സ്വഭാവികമാണ്.
ഉടന്‍ തന്നെ മറ്റൊരു സംഭോഗത്തിന് ഒരുങ്ങാന്‍ അവനു കഴിയില്ല. ഒരു കൌമാരക്കാരന് മിനിറ്റുകളും ഒരു അമ്പതുകാരനു മണിക്കൂറുകളും അതിനായി വേണ്ടി വരും. എന്നാല്‍, സ്ത്രീകള്‍ക്ക് ഇത്തരത്തിലൊന്നില്ല. ഒരു തവണ രതിമൂര്‍ച്ച നേടിയതിനു ശേഷവും അവള്‍ക്കു മറ്റൊരു രതിമൂര്‍ച്ഛയിലേക്കു പെട്ടെന്നു പോകാന്‍ കഴിയും. ഭൂരിപക്ഷം പേര്‍ക്കും വിശ്രമമെടുക്കാതെ തന്നെ അടുത്ത ബന്ധപ്പെടലിലേക്കു പോകാനാകും.
ലിംഗപ്രവേശം എപ്പോള്‍ വേണമെന്നുള്ളതു സ്ത്രീ വേണം തീരുമാനിക്കാന്‍. അവള്‍ വേണ്ടത്ര ലൈംഗികപരമായി ഉണര്‍വു നേടിയതിനു ശേഷം മാത്രമേ പ്രവേശം സംഭവിക്കാവൂ. യോനിയിലെ നനവും സ്തനഞെട്ടുകളുടെ വികാസവും ലിംഗപ്രവേശത്തിനുള്ള യോനീസന്നദ്ധത കാണിക്കുമെങ്കിലും അവള്‍ നല്‍കുന്ന സൂചനകള്‍ക്കനുസൃതമായി ലിംഗപ്രവേശം സംഭവിക്കുന്നതാണു നല്ലത്.
ലൈംഗികതയുടെ ക്ളൈമാക്സിലേക്കു നയിക്കാനും, സെക്സിന്റെ ഗതിവിഗതികളെ നിയന്ത്രിക്കാനും സ്ത്രീകള്‍ക്കു കഴിയണം. പുരുഷനു ലൈംഗികമായി ഉണര്‍വുണ്ടാക്കാനും പങ്കാളികള്‍ക്കിഷ്ടപ്പെട്ട ലൈംഗികമാര്‍ഗങ്ങളിലേക്കു നയിക്കാനും സ്ത്രീക്കു കഴിയണം.
സ്ത്രീക്ക് എത്രത്തോളം സന്തോഷം ലൈംഗികതയ്ക്കിടെ ലഭിക്കുന്നു എന്നുള്ളത് അറിയാനാഗ്രഹിക്കുന്നവനാണു പുരുഷന്‍. വികാരോത്തേജനകേന്ദ്രങ്ങളിലെ അവന്റെ സ്പര്‍ശത്തോടുള്ള പ്രതികരണം പോലും ശബ്ദമായോ മറ്റോ സ്ത്രീ അറിയിക്കുക തന്നെ വേണം. അതു പുരുഷനെ ലൈംഗികപരമായി കൂടുതല്‍ ഉണര്‍ത്തും.
എന്തൊരു വൈരുധ്യമാണു സ്ത്രീയും പുരുഷനും തമ്മില്‍? 18-20 വയസില്‍ ലൈംഗികതയുടെ ഉയര്‍ന്ന അവസ്ഥയിലെത്തുന്നവനാണു പുരുഷന്‍. അവിടെ നിന്നുള്ള ഇറക്കമാണു സാധാരണ വരുംവര്‍ഷങ്ങളില്‍ സംഭവിക്കുക. എന്നാല്‍ സ്ത്രീയില്‍ ഇതിനും തികച്ചും വിപരീതമാണു സംഭവിക്കുക.
ലൈംഗികപരമായി പുരുഷന്‍ വിരസതയിലേക്കു പോകുമ്പോള്‍ അവളില്‍ ലൈംഗികാഗ്രഹങ്ങള്‍ ഉയര്‍ന്ന നിലയിലായിരിക്കും. മുപ്പതുകള്‍ മുതല്‍ നാല്‍പ്പതുകളിലേക്കുള്ള പടവുകളില്‍ അവളില്‍ ലൈംഗികാഗ്രഹം നുരയുന്നുണ്ടാകും. വാര്‍ധക്യത്തിലേക്ക് അടുക്കുന്നതോടെ പുരുഷനു ലൈംഗികമായി ഉറങ്ങിയ അവസ്ഥയിലായിരിക്കും എന്നു കരുതുന്നതും തെറ്റാണ്. ലൈംഗികാഗ്രഹത്തില്‍ വലിയ ഉയര്‍ച്ചകള്‍ ഉണ്ടായില്ലെങ്കിലും പുരുഷനില്‍ ലൈംഗികാഗ്രഹം ഒരേേ അവസ്ഥയില്‍ ഏതാണ്ട് 80 വയസു വരെയൊക്കെ നിലനില്‍ക്കുമെന്നു പഠനങ്ങള്‍ പറയുന്നു.
പ്രായമെത്തുന്നതോടെ സ്ഖലനം വരെയുള്ള നേരങ്ങളില്‍ കൂടുതല്‍ നേരം ലൈംഗികതയിലേര്‍പ്പെടാന്‍ പുരുഷനു കഴിയും. ഉദ്ധാരണം ലഭിക്കാന്‍ യൌവനത്തെ അപേക്ഷിച്ചു കാലതാമസം നേരിടുമെന്നു മാത്രം. പ്രായമെത്തുന്നതോടെ ശാരീരിക പ്രശ്നങ്ങള്‍ ഉണ്ട്. ലൈംഗികാസ്വാദനശേഷി കുറഞ്ഞാലും ലൈംഗികാഗ്രഹങ്ങളില്‍ കുറവുണ്ടാകുന്നില്ല. ആര്‍ത്തവവിരാമത്തോട് അടുക്കുന്ന സ്ത്രീകളില്‍ ഏറെ നേരം നീണ്ടു നില്‍ക്കുന്ന രതിപൂര്‍വകേളികളിലൂടെ മാത്രമേ ശരീരം ബന്ധപ്പെടലിനു സജ്ജമാകൂ. ലൈംഗികതയില്‍ ഒരു റിട്ടയര്‍മെന്റ് കാലമില്ലെന്ന് അറിയുക.
സെക്സ് ഒരു വലിയ വിരുന്നാണെങ്കില്‍, വിരുന്നിനു മുമ്പു വിശപ്പുണ്ടാക്കാന്‍ കഴിക്കുന്ന അപ്പറ്റൈസര്‍ ആണ് ഫോര്‍പ്ളേ അഥവാ ആമുഖലീലകള്‍. രതിമൂര്‍ച്ഛ ജീവിതത്തിലൊരിക്കല്‍ പോലും നേടിയിട്ടില്ലാത്ത സ്ത്രീകളില്‍ നടത്തപ്പെട്ട സര്‍വേ പ്രകാരം അവരുടെ പങ്കാളി ബന്ധപ്പെടലിനു മുമ്പു വേണ്ടത്ര രതിപൂര്‍വകേളികളില്‍ ഏര്‍പ്പെടുന്നില്ല എന്നു തുറന്നു പറഞ്ഞു.
ലിംഗസ്വീകരണത്തിനു വേണ്ടത്ര നനവുണ്ടാക്കാന്‍ സ്ത്രീക്ക് ആമുഖലീലകള്‍ കൂടിയേ തീരൂ. ഫോര്‍പ്ള കൂടാതെ സ്ത്രീയില്‍ രതിമൂര്‍ച്ഛ സംഭവിക്കുക വളരെ വിരളമാണെന്നു തന്നെ പറയാം. സ്ത്രീയില്‍ രതിമൂര്‍ച്ഛ സംഭവിക്കണമെന്ന് ഉറപ്പു വരുത്തണമെങ്കില്‍ ആമുഖലീലകള്‍ കൂടിയേ തീരൂ. സ്ത്രീകളില്‍ നടത്തിയ മറ്റൊരു സര്‍വേയില്‍ കണ്ടെത്താന്‍ ശ്രമിച്ചതു സ്ത്രീ ശാരാശരി എത്രനേരം ആമുഖലീലകള്‍ കൊതിക്കുന്നു എന്നാണ്. ബന്ധപ്പെടലിലേക്ക് അവളെ നയിക്കാന്‍ എത്ര സമയം ഫോര്‍പ്ളേ വേണ്ടി വരുന്നു എന്നന്വേഷിച്ച പഠനത്തില്‍ കണ്ടെത്താന്‍ കഴിഞ്ഞ ഉത്തരം 17 മിനിറ്റ് എന്നാണ്. ഇതൊരു ശരാശരി കണക്കാണ്. 10 മിനിറ്റിനും 25 മിനിറ്റിനും ഇടയിലുള്ള ഏതു സമയം വരെയുമാകാം എന്നാണു മനസിലാക്കേണ്ടത്. അതില്‍ കൂടുന്നതും വല്ലാതെ കുറയുന്നതും സെക്സിന്റെ ആസ്വാദനത്തെ ബാധിക്കും. എത്ര നേരം എന്നുള്ളത് സെക്സിലെ മറ്റേതൊരു സമയകണക്കുകളെപ്പോലെ തന്നെ വ്യക്തിപരമായി വ്യത്യാസപ്പെട്ടിരിക്കും.
കാര്യത്തിലേക്ക് എത്രയും പെട്ടെന്നു ചെല്ലണം എന്ന മനസ്ഥിതിയോടാണു പുരുഷന്‍ പൊതുവെ സെക്സില്‍ ഏര്‍പ്പെടുന്നത്. എത്രയും പെട്ടെന്നു ബന്ധപ്പെടല്‍ എന്ന മനസോടെയുള്ള ധൃതികൂട്ടല്‍ സ്ത്രീയുടെ സെക്സ് ആസ്വാദനത്തെ ബാധിക്കും. ലൈംഗികസ്വഭാവങ്ങളിലും രീതികളിലും ധാരാളം പഠനങ്ങള്‍ നടത്തിയിട്ടുള്ള മാസ്റ്റേഴ്സ് ആന്റ് ജോണ്‍സണ്‍ പറയുന്നതു പങ്കാളികളിലെ ലൈംഗിക പ്രവൃത്തികള്‍ അവര്‍ വിവസ്ത്രരാകുന്നതിനു മുമ്പു തന്നെ ആരംഭിക്കണം എന്നാണ്. സംഭോഗസമയത്തേതിനു സമാനമായ ചലനങ്ങളും വികാരോത്തേജനം ലഭിക്കുന്ന ശരീരഭാഗങ്ങളില്‍ ഇരുപങ്കാളികളും നടത്തുന്ന ലാളനകളൂമെല്ലാം ആമുഖലീലകളില്‍പ്പെടുന്നു.
എന്നും ഒരേ പൊസിഷന്‍… ഒരേ ബെഡ്റൂം… സെക്സ് ഇങ്ങനെ വിരസമാകുമ്പോള്‍ ലൈംഗികതയ്ക്കായി വീട്ടിലെതന്നെ മറ്റിടങ്ങളും തിരഞ്ഞെടുക്കാം. കിടക്കയില്‍ കിടന്നു കൊണ്ടല്ലാത്ത ലൈംഗികബന്ധത്തില്‍ പലതരത്തിലുള്ള പൊസിഷനുകവിലുള്ള ബന്ധപ്പെടല്‍ സാധ്യമാവുകയും ചെയ്യും.
രോഗങ്ങള്‍ ഉണ്ടാകാതെയും പകരാതെയും ലൈംഗികത മാത്രമേ ഹോട്ടി ആയി മാറുകയുള്ളൂ. ഏതു ലൈംഗികബന്ധവും സുരക്ഷിതമല്ലാതാകാം. സെക്സില്‍ എന്തെല്ലാം കരുതലുകള്‍ സ്വീകരിക്കുന്നു എന്നതിനെ ആശ്രയിച്ചിരിക്കും അത്. അതിനാല്‍ കരുതലോടെയുള്ള ബന്ധപ്പെടലിനു വേണം പങ്കാളികള്‍ തയാറാകാന്‍.
സേഫ് സെക്സിനായി മനസില്‍ വെയ്ക്കേണ്ട ഏതാനും മാര്‍ഗനിര്‍ദേശങ്ങള്‍.
1 ശരീരസ്രവങ്ങള്‍ പരസ്പരം കലരാതിരിക്കാന്‍ ശ്രദ്ധിക്കുക.
ചുംബിക്കുമ്പോഴും സെക്സിലേര്‍പ്പെടുമ്പോഴും ശരീരത്തിലെ സ്രവങ്ങള്‍ പരസ്പരം കലാതിരിക്കാന്‍ ശ്രമിക്കുക. രക്തം, ശുക്ളം, യോനിയില്‍ നിന്നുള്ള സ്രവം എന്നിവ വഴി എയ്ഡ്സ് പോലുള്ള രോഗങ്ങള്‍ പകരാം.
2 ലൈംഗികാവയവങ്ങളില്‍ എന്തെങ്കിലും അസ്വസ്ഥതകളോ രോഗലക്ഷണങ്ങളോ കാണുകയാണെങ്കില്‍ ഉറ ധരിച്ചു കൊണ്ടു മാത്രമേ ബന്ധപ്പെടാവൂ.
രോഗലക്ഷണങ്ങളോ മറ്റോ കണ്ടെത്തിയാല്‍ പങ്കാളിക്കള്‍ക്കിടയില്‍ അതു ചര്‍ച്ച ചെയ്യുക. ഒരു ലൈംഗികരോഗവും പങ്കാളിയില്‍ നിന്നു മറച്ചു വെയ്ക്കരുത്. എത്രയും പെട്ടെന്ന് അതു ഡോക്ടറെക്കണ്ടു ചികിത്സിപ്പിക്കണം.
3 ലൂബ്രിക്കേറ്റഡ് കോണ്ടം എന്നിവ ഉപയോഗിക്കുമ്പോള്‍ സൂക്ഷിക്കുക.
ഇത്തരം ഉറകളിലൂടെ സൂക്ഷ്മരോഗാണുക്കള്‍ കടക്കാനിടയുള്ളതിനാല്‍ ഇത്തരം ഉറകള്‍ ഉപയോഗിക്കുമ്പോള്‍ ശ്രദ്ധവേണം.
4 ലൂബ്രിക്കന്റുകള്‍ തിരഞ്ഞെടുക്കുമ്പോള്‍ വാട്ടര്‍ ബേസ്ഡ് ആയവ തിരഞ്ഞെടുക്കാന്‍ ശ്രദ്ധിക്കുക.
ലൂബ്രിക്കന്റുകളില്‍ ഓയില്‍ബേസ്ഡ് ആയവ ഒഴിവാക്കാന്‍ കഴിവതും ശ്രമിക്കുക. വാട്ടര്‍ ബേസ്ഡ് ആയ ലൂബ്രിക്കന്റുകളാണു സുരക്ഷിതം. യോനിയില്‍ വഴുവഴുപ്പ് കിട്ടാനായി ബേബി ഓയില്‍, വെളിച്ചെണ്ണ, വാസ്ലൈന്‍ പോലുള്ള ക്രീമുകള്‍ എന്നിവ ഉപയോഗിക്കുന്നവരുണ്ട്. അവര്‍ അത് ഒഴിവാക്കണം. ഇത്തരം വസ്തുക്കളുടെ ഉപയോഗം മൂലം ലൈംഗികാവയവങ്ങളില്‍ അണുബാധയുണ്ടാകാനുള്ള സാധ്യതയുണ്ട്. കേ വൈ ജെല്ലിപോലുള്ളവ ഉപയോഗിക്കാം.
5 വ്യത്യസ്തമായ ലൈംഗിക പ്രവൃത്തികളില്‍ ഏര്‍പ്പെടുന്ന പങ്കാളികള്‍ ലൈംഗികാവയവങ്ങള്‍ വൃത്തിയാക്കിയതിനു ശേഷം മാത്രമേ ലൈംഗികതയിലേര്‍പ്പെടാവൂ.
വ്യത്യസ്തമായ ലൈംഗിക പ്രവൃത്തികളില്‍ ഏര്‍പ്പെടുന്നതില്‍ തെറ്റൊന്നുമില്ല. എന്നാല്‍, ഇവര്‍ ഏറെ കരുതല്‍ പുലര്‍ത്തേണ്ടതു ലൈംഗികാവയവങ്ങളുടെ ശുചിത്വത്തിന്റെ കാര്യത്തിലാണ്.
ആദ്യം ലൈംഗിക ബന്ധത്തില്‍ വേദനയുണ്ടാകാറുള്ളത് സ്ത്രീക്കു മാത്രമാണ് എന്നു പുരുഷന്‍ കരുതിയാല്‍ തെറ്റി. ലിംഗ്രാഗ്ര ചര്‍മം നടത്താത്ത ചില പുരുഷന്മാരിലെങ്കിലും ആദ്യ ലൈംഗികബന്ധത്തില്‍ ചര്‍മം വലിയുമ്പോള്‍ വേദന തോന്നിയേക്കാം. അതിനാല്‍, വേദനയെക്കുറിച്ചു സംശയം തോന്നുന്നവര്‍ ജെല്‍ കൂടി ഉപയോഗിക്കാന്‍ ശ്രദ്ധിക്കുക.
സ്ത്രീക്കും പുരുഷനും ശരീരത്തില്‍ വികാരം ഉണര്‍ത്തുന്ന കേന്ദ്രങ്ങളുണ്ട്. ആണിലും പെണ്ണിലും ഇവ വ്യത്യാസപ്പെട്ടിരിക്കും. പുരുഷനുമായി താരതമ്യം ചെയ്യുമ്പോള്‍ സ്ത്രീയില്‍ ലൈംഗികാവയവങ്ങളുമായി മാത്രം ബന്ധപ്പെട്ടല്ല ലൈംഗികോണര്‍വുണ്ടാകുന്നത്. സ്ത്രീയില്‍ ശരീരത്തിന്റെ മിക്ക ബാഗങ്ങളും ലൈംഗികകോത്തേജനം ഉണ്ടാക്കുന്നവയാണ്. ഈ കേന്ദ്രങ്ങളിലെ തലോടലും തഴുകലുമെല്ലാം പുരുഷനെ അപേക്ഷിച്ചു സ്ത്രീയില്‍ കൂടുതല്‍ ഉണര്‍വുണ്ടാക്കും. യോനിയിലെ ഭഗശിശ്നിക സ്ത്രീശരീരത്തിലെ പ്രധാനവികാരോത്തേജന കേന്ദ്രമാണ്. ഈ ശരീരഭാഗത്തു നടത്തുന്ന ഉത്തേജനം കൊണ്ടുമാത്രം സ്ത്രീക്കു രതിമൂര്‍ച്ഛയിലെത്താല്‍ കഴിയും. എന്നാല്‍ യോനിയില്‍ വേണ്ടത്ര നനവില്ലാതെ ഈ ഭാഗം ഉത്തേജിപ്പിച്ചാല്‍ അതു ചിലരില്‍ വേദനയുണ്ടാക്കും.
യോനീ കവാടത്തില്‍ നിന്നും അര ഇഞ്ച് ഉള്ളിലേക്കുള്ള ഭാഗം, ഉള്ളില്‍ മുകള്‍ ഭാഗത്തായി നാഡി അഗ്രഹങ്ങള്‍ കൂടിച്ചേര്‍ന്നുണ്ടായ ജി സ്പോട്ട് എന്ന തടിപ്പു പോലെ കാണപ്പെടുന്ന ഭാഗം എല്ലാം സ്ത്രീയുടെ ഏറ്റവും പ്രധാന വികാരോത്തേജനകേന്ദ്രങ്ങളാണ്. ഭൂരിപക്ഷം സ്ത്രീകള്‍ക്കും സ്തനഞെട്ടുകളും സ്തനങ്ങളും വികാരകേന്ദ്രങ്ങളാണ്. ഈ ഭാഗങ്ങളിലെ ഉത്തേജനം ലൈംഗികോര്‍ണവു പകരും. എന്നാല്‍, ചില പഠനങ്ങള്‍ പറയുന്നതു ലൈംഗികതയ്ക്കിടെ സ്തനലാളനവും മറ്റും നടത്തുന്നത് 50 ശതമാനത്തോളം സ്ത്രീകള്‍ മാത്രമെ ഇഷ്ടപ്പെടുന്നുള്ളൂ എന്നാണ്.
പുരുഷന്മാരില്‍ ലൈംഗികാവയവങ്ങളിലെ സ്പര്‍ശവും മറ്റുമാണ് അവനെ ലൈംഗികപരമായി ഉണര്‍ത്തുന്നത്. ലിംഗത്തിന്റെ അഗ്രഭാഗം (ഹെഡ്) ആണ് പുരുഷനില്‍ കൂടുതല്‍ ലൈംഗികോണര്‍വു പകരുന്ന ഭാഗം. അതുപോലെ ലിംഗത്തിന്റെ എല്ലാഭാഗങ്ങളും വൃഷണസഞ്ചിയുടെ ചര്‍മഭാഗവും പുരുഷനിലെ വികാരോത്തേജന കേന്ദ്രങ്ങളാണ്.
ലൈംഗികാവയവത്തിനും മലദ്വാരത്തിനും ഇടയിലുള്ള ഭാഗം (പെരിനിയം), ചെവികള്‍ (രതി നേരങ്ങളില്‍ ഈ ഭാഗങ്ങളിലേക്ക് രക്തയോട്ടം കൂടും. ആ നേരങ്ങളില്‍ ചെവിയില്‍ ചുംബിക്കുന്നതു വികാരോജേനത്തിനു കാരണമാകും), തുടയുടെ ഉള്‍വശത്തു ചര്‍മം തുടങ്ങിയ ശരീരഭാഗങ്ങളിലെ ആമുഖലീലകളില്‍ അവനിലും അവളിലും വികാരത്തിന്റെ വേലിയേറ്റങ്ങളുണ്ടാക്കും.
പുരുഷന്മാരിലും സ്ത്രീകളിലും രതിമൂര്‍ച്ഛ ലഭ്യമാകാത്ത അവസ്ഥ കാണാറുണ്ട്. പലരിലും ക്ളൈമാക്സിനെക്കുറിച്ചുള്ള ആധിയായിരിക്കും വിജയകരമായ രതിമൂര്‍ച്ഛ അന്യമാക്കുന്നത്. രതി നേരങ്ങളില്‍ ആനന്ദത്തില്‍ മാത്രം മുഴുകുക. ക്ളൈമാക്സിനെക്കുറിച്ചു ചിന്തിക്കാതിരിക്കുക.
ആസ്ട്രേലിയന്‍ സെക്സോളജിസ്റ്റുകള്‍ നടത്തിയ പഠനത്തില്‍ സ്ത്രീകള്‍ രതിമൂര്‍ച്ഛയിലെത്തുന്നതിലെ ചില കണക്കുകള്‍ പുറത്തു വന്നു. 49 ശതമാനം സ്ത്രീകള്‍ മാത്രമേ ബന്ധപ്പെടലിലൂടെ രതിമൂര്‍ച്ഛയിലെത്തുന്നുള്ളൂ. 81 ശതമാനം പേരും ഭഗശിശ്നികയിലെ ഉത്തേജനം കൊണ്ടു രതിമൂര്‍ച്ഛയിലെത്തുന്നവരാണ്.
മുമ്പൊക്കെ കിടപ്പറയില്‍ പുരുഷന്‍ സക്രിയ പങ്കാളി (ആക്ടീവ് പാര്‍ട്ണര്‍) സ്ത്രീ നിഷ്ക്രിയ പങ്കാളിയും (പാസീവ് പാര്‍ട്ണര്‍) ആയിരിക്കണമെന്ന ധാരണ നിലനിന്നിരുന്നു. എന്നാല്‍ പുതിയ കാലത്തില്‍ സ്ഥിതി വ്യത്യസ്തമാണ്. തന്റെ ലൈംഗികാഗ്രഹങ്ങള്‍ തുറന്നു പറയാന്‍ സ്ത്രീ പങ്കാളികള്‍ കൂടുതല്‍ തയാറാകുന്നതായി സെക്സോളജിസ്റ്റുകള്‍ സാക്ഷ്യപ്പെടുത്തുന്നു. ഇരുപങ്കാളികളും ഒരേ മനസോടെ മുഴുകേണ്ട ഒന്നാണ് സെക്സ്. തന്റെ ഇഷ്ടങ്ങളും അനിഷ്ടങ്ങളും പങ്കാളിയോടു തുറന്നു പറയാന്‍ ആണും പെണ്ണും മടിക്കേണ്ട. കിടപ്പറയിലെ സ്ത്രീയുടെ നിഷ്ക്രിയ സമീപനം ദമ്പതികളിലെ ലൈംഗികഹ്ളാദം കുറയ്ക്കുന്നതായി ഈ രംഗത്തു നടന്ന ചില പഠനങ്ങള്‍ ചൂണ്ടിക്കാട്ടിയിട്ടുണ്ട്.
തനിക്കിഷ്ടപ്പെടുന്ന ലൈംഗികകാര്യങ്ങളില്‍ പങ്കാളിയെ അറിയിക്കാനും അതിനായി പങ്കാളിയെ പ്രോത്സാഹിപ്പിക്കാനും കഴിയണം. തനിക്കു മോശമെന്നു തോന്നുന്ന കാര്യങ്ങളില്‍ നിന്നു പങ്കാളിയെ മെല്ലെ പിന്തിരിപ്പിച്ചു കൂടുതല്‍ ആഹ്ളാദം പകര്‍ന്നു നല്‍കുന്ന മറ്റു മാര്‍ഗങ്ങളിലേക്കു വഴി തിരിച്ചു വിടാന്‍ പങ്കാളിക്കു കഴിയണം. ഇഷ്ടമില്ലാത്ത ലൈംഗികരീതികള്‍ക്കേതിനെങ്കിലും പങ്കാളി തുനിയുമ്പോള്‍ നോ എന്നു പെട്ടെന്നു വിലക്കുകയല്ല ചെയ്യേണ്ടത്. പകരം പങ്കാളി പോലും അറിയാതെ അതില്‍ നിന്നും പിന്തിരിപ്പിക്കുകയോ അതല്ലെങ്കില്‍ അതു താനെന്തുകൊണ്ടിഷ്ടപ്പെടുന്നില്ല എന്നു പറയുകയോ ചെയ്യുക. ഒപ്പം മറ്റെന്തെങ്കിലും ആയാലോ എന്നു നിര്‍ദേശിക്കുക.
പല കാരണങ്ങള്‍ കൊണ്ടു സ്ത്രീക്കു ലൈംഗികതയ്ക്കിടെ വേദനയുണ്ടാകാം. വേണ്ടത്ര ലൂബ്രിക്കേഷന്‍ കിട്ടാത്തത്, യോനിയില്‍ വേണ്ടത്ര നനവില്ലാത്തത്, അണുബാധ, മറ്റു രോഗങ്ങള്‍ എന്നിവ കൊണ്ടെല്ലാം ലൈംഗികബന്ധം വേദനാജനകമായ അനുഭവമാകാം. ഈ സമയത്തു പങ്കാളിയോടു തനിക്കുണ്ടാകുന്ന ആരോഗ്യപ്രശ്നങ്ങള്‍ തുറന്നു പറയണം. ചില ദമ്പതികളിലെങ്കിലും ശരീര പ്രകൃതങ്ങളുടെ ചേര്‍ച്ചയില്ലായ്മ കൊണ്ടു ലൈംഗികത സുഖകരമാവുകയില്ല. ഉദാഹരണത്തിനു കുടവയറുള്ള പുരുഷനു കിടന്നു കൊണ്ടുള്ള ലൈംഗികത വിജയകരമാകണമെന്നില്ല. അതിനാല്‍ അയാള്‍ക്കു മറ്റു മാര്‍ഗങ്ങള്‍ തിരഞ്ഞെടുക്കേണ്ടി വരും. എന്നാല്‍ അത്തരം പൊസിഷനുകള്‍ സ്ത്രീക്ക് ഇഷ്ടമാകണമെന്നില്ല. പങ്കാളികള്‍ ചര്‍ച്ച ചെയ്ത് പൊസിഷന്‍ തീരുമാനിക്കുക.
പ്രസവശേഷമുള്ള ലൈംഗികബന്ധത്തിനിടെ ശ്രദ്ധിക്കേണ്ട കാര്യങ്ങള്‍. മുലയൂട്ടുന്ന കാലഘട്ടത്തിലും അതിനു ശേഷമുള്ള ദിനങ്ങളിലും യോനി പൊതുവെ വരണ്ടതായി കാണപ്പെടാം. ലൂബ്രിക്കന്റുകള്‍ ഉപയോഗിക്കുക. പ്രസവശേഷം കുറേക്കാലത്തേക്കു സ്ത്രീയില്‍ ലൈംഗികോണര്‍വു സംഭവിക്കണമെന്നില്ല.
ഡോ. പി ബി എസ് ചന്ദ്
സെക്സോളജിസ്റ്റും മനോരോഗ വിദഗ്ധനും. പ്രഫസര്‍ ഓഫ് സൈക്കോളജിക്കല്‍ മെഡിസിന്‍ ആന്‍ഡ് ബിഹേവിയറല്‍ സയന്‍സ്, എസ് യു ടി മെഡിക്കല്‍ കോളജ്, തിരുവനന്തപുരം.
Previous ലക്ഷ്യത്തിലേക്ക് പറക്കരുത് അത് പിന്നീടൊരു തീരാനഷ്ടമായി മാറും
Next പേരിലൂടെയും അറിയാം നിങ്ങളുടെ ഭാവിയും യഥാർത്ഥ സ്വഭാവ ഗുണങ്ങളും
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
സ്റ്റാഫ്‌ നഴ്സിന്റെ സമയോചിതമായ ഇടപെടലിൽ യുവാവിന് ലഭിച്ചത് പുനർജന്മം.
ഒരു മിസ്സ്ഡ് കോൾ നിങ്ങളേയും തേടിയെത്താം വീട്ടമ്മയെ കബളിപ്പിച്ചത്
ആ യുവതിയുടെ മുഖം കണ്ടാൽ അറിയാം ജീവിതത്തിൽ ഇനി കോവളത്തു വരില്ല അത്ര അസഹനീയം
ഏവർകും നല്ല ആത്മവിശ്വാസം ലഭിക്കുന്ന ഒരു എഴുത് ജീവിതത്തിൽ തകർന്നു പോകാതെ ജീവിത വിജയത്തിലേക്ക് പിടിച്ചു കേറാൻ എല്ലാവര്ക്കും സാധിക്കും
കുറച്ചു കൂടെ അവന്മാര് എന്റെ നിക്കർ കൂടെ അടിച്ചോണ്ടു പോയേനെ
Switching of clubs by professional football players is natural : CK Vineeth
How will WiFi on Indian flights work?
Which FIlm Actor Is Manju Warrier Going To Marry?
Kerala will be leaded by Usman in Santosh Trophy
Temporary suspension for IOA by Sports Ministry
latest news india india latest news india news health tips citizenship ammenment bill cab isro# fefka cricket shane nigam case kerala news delhi fire onion rate amit sha t20 cricket tamilnadu kerala trailer online delivery cheating veyyil film crime sanna marin director sarath UAE new law
© Copyright 2022 Intensive Promoter, All Rights Reserved